wannaphong/clean_thaiwikipedia huggingface dataset:
# หน่วยปฏิบัติการเกาะกูด
หน่วยปฏิบัติการเกาะกูด (อักษรย่อ: นปก.) เป็นหน่วยเฉพาะกิจของหน่วยบัญชาการต่อสู้อากาศยานและรักษาฝั่ง ขึ้นการควบคุมทางยุทธการกับกองบัญชาการป้องกันชายแดนจันทบุรีและตราด ตั้งอยู่บนเกาะกูด อำเภอเกาะกูด จังหวัดตราด

 ประวัติ 
หน่วยปฏิบัติการเกาะกูด ก่อตั้งขึ้นเมื่อปี พ.ศ. 2521 ในชื่อว่า หน่วยตรวจการณ์พิเศษที่ 1 จากนั้นในปี พ.ศ. 2529 กองทัพเรือได้อนุมัติให้เปลี่ยนชื่อหน่วยจากเดิมคือหน่วยตรวจการณ์พิเศษที่ 1 เป็นหน่วยปฏิบัติการเกาะกูด และกองทัพเรือได้มอบหมายเมื่อปี พ.ศ. 2535 ให้กรมรักษาฝั่งที่ 1 รับผิดชอบในการจัดกำลังมาประจำการที่หน่วย

 โครงสร้าง 
หน่วยปฏิบัติการเกาะกูด เป็นหน่วยเฉพาะกิจที่จัดกำลังจากกรมรักษาฝั่งที่ 1 หน่วยบัญชาการต่อสู้อากาศยานและรักษาฝั่ง ขึ้นการควบคุมทางยุทธการกับกองบัญชาการป้องกันชายแดนจันทบุรีและตราด

 ภารกิจ 
หน่วยปฏิบัติการเกาะกูดมีภารกิจหลักในการป้องกันภัยคุกคามจากทะเลและทางอากาศ การคุ้มครองเรือประมงไทย การลักลอบเข้าเมืองผิดกฎหมาย สนับสนุนการปฏิบัติการของกำลังทางบกและกำลังทางเรือ สนับสนุนการปฏิบัติของหมวดเรือลาดตระเวนชายแดน (มชด.) และกองบัญชาการป้องกันชายแดนจันทบุรีและตราด (กปช.จต.) นอกจากนี้ยังมีภารกิจในการปฏิบัติการจิตวิทยาและการปฏิบัติการมวลชนสัมพันธ์กับประชาชนภายในพื้นที่

 การฝึกซ้อม 
thumb|เกาะกูดคือพื้นที่ปฏิบัติการหลักและที่ตั้งของหน่วย
หน่วยปฏิบัติการเกาะกูดมีการฝึกซ้อมอยู่เป็นประจำเพื่อเตรียมขีดความสามารถในการปฏิบัติการให้สูงสุดอยู่ตลอด ทั้งการฝึกยิงอาวุธประจำหน่วย คือปืนขนาด 76/50 มิลลิเมตร และปืนต่อสู้อากาศยานขนาด 37 มิลลิเมตร ในการฝึกยิงไปยังเป้าหมายอากาศยานสมมุติและเป้าหมายจำลองบนพื้นน้ำ

 ยุทโธปกรณ์ 
หน่วยปฏิบัติการเกาะกูด มีอาวุธประจำหน่วยคือปืนขนาด 76/50 มิลลิเมตร และปืนต่อสู้อากาศยานขนาด 37 มิลลิเมตร ทำงานร่วมกับระบบควบคุมบังคับบัญชากองทัพเรือ (C4ISR) เชื่อมโยงกับระบบเรดาร์ตรวจการพื้นน้ำที่สามารถรับส่งข้อมูลได้อัตโนมัติ พร้อมด้วยระบบ Maritime Information Sharing System :MISS เพื่อตรวจสอบเรือนอกระยะตรวจการณ์ของหน่วย

 กรณีพิพาททางทะเล 
เกาะกูดถูกกล่าวอ้างถึงจากบางบุคคลว่าประเทศไทยจะสูญเสียอธิปไตยของเกาะกูดไปจากการลงนามในบันทึกความเข้าใจไทย-กัมพูชา ว่าด้วยพื้นที่อ้างสิทธิทับซ้อนทางทะเลในไหล่ทวีป พ.ศ. 2544 ขณะที่ในความเป็นจริงแล้ว เกาะกูดเป็นของประเทศไทยตั้งแต่สนธิสัญญาสยาม–ฝรั่งเศส ร.ศ. 125 และไทยเป็นกรรมสิทธิ์เหนือเกาะกูดทั้งหมด ประชาชนและส่วนราชการบนเกาะเป็นคนไทยและของประเทศไทยทั้งหมด ได้แก่ ที่ว่าการอำเภอเกาะกูด สถานีตำรวจภูธรเกาะกูด องค์การบริหารส่วนตำบลเกาะกูด โรงเรียนและโรงพยาบาล ซึ่งฝ่ายไทยมีการวางกำลังของหน่วยปฏิบัติการเกาะกูดในการรักษาอธิปไตยของพื้นที่
# ซาโตมิ มาจิมะ
ซาโตมิ มาจิมะ (, เกิด 22 เมษายน 1955) เป็นอดีตนักพากย์หญิงชาวญี่ปุ่น「'82年に大きくはばたくホープ3 スロースターターの実力派 間嶋里美」『アニメージュ』1982年2月号、徳間書店、p.168。 เกิดที่เมืองอิโตอิงาวะ จังหวัดนีงาตะ สามีของเธอคือโทรุ ฟุรุยะ เป็นนักพากย์เช่นกัน
# มามิ โคยามะ
มามิ โคยามะ (, เกิด 17 มกราคม ค.ศ. 1955) ชื่อจริงว่า มามิ ฟูรูอิ (古居 真美) เป็นนักพากย์ นักแสดง และผู้บรรยายชาวญี่ปุ่น เกิดที่เมืองนิชิโอะ จังหวัดไอจิ สังกัดอาโอนิโปรดักชัน ชื่อเดิมก่อน ค.ศ. 1980 เคยเขียนว่า 小山 まみ (อ่านเหมือนเดิมแต่เขียนชื่อด้วยฮิรางานะ) อดีตสามีของเธอคือ โทรุ ฟูรูยะ เป็นนักพากย์เช่นกัน

ผลงานที่มีชื่อเสียงที่สุดของเธอคือ โนริมากิ อาราเล่ จาก ดร.สลัมป์ กับหนูน้อยอาราเล่ และเบลม็อท จากยอดนักสืบจิ๋วโคนัน เป็นต้น
# ยากิโมจิ
ยากิโมจิ  ในภาษาญี่ปุ่น อาจหมายถึง

 ขนมโมจิย่าง
 อีกชื่อหนึ่งของขนมโอยากิ
 ความหึงหวงเมื่อคนรักของตัวเองสนิทหรือมีใจให้คนอื่น
 แป้งทอด (อาหารจีน) - ขนมปังจีนประเภทหนึ่ง
# เกอจัปมานิซ
เกอจัปมานิซ  เป็นซีอิ๊วที่มีกลิ่นหอมและรสหวานซึ่งมีต้นกำเนิดมาจากประเทศอินโดนีเซีย ซึ่งมีสีเข้ม ลักษณะข้นเหนียวเหมือนน้ำเชื่อม และมีรสชาติเหมือนกากน้ำตาลเพราะว่าเติมน้ำตาลปี๊บหรือน้ำตาลโตนดปริมาณมาก เกอจัปมานิซนิยมใช้รับประทานเคียงกับสะเต๊ะ ซีอิ๊วนี้คล้ายกับซอสเถียนเมี่ยนของจีนแต่จะมีรสชาติละมุนกว่า เกอจัปมานิซเป็นซีอิ๊วที่นิยมใช้มากที่สุดในอาหารอินโดนีเซียและกำลังการผลิตซีอิ๊วชนิดนี้คิดเป็นประมาณร้อยละ 90 ของการผลิตซีอิ๊วทั้งหมดในประเทศอินโดนีเซีย

 ส่วนผสม 
เกอจัปมานิซต่างจากเกอจัปอาซิน  ซึ่งเป็นซีอิ๊วรสเค็มตรงที่เกอจัปมานิซจะข้นกว่าและหวานกว่ากันมาก ซีอิ๊วชนิดนี้ได้มาจากการนำถั่วเหลืองต้มและธัญพืชคั่วไปหมักในน้ำเกลือกับรา Aspergillus wentii จากนั้นจึงเติมน้ำตาลปี๊บให้มีรสหวาน ปริมาณน้ำตาลปี๊บหรือน้ำตาลโตนดที่เติมลงไปอาจมากถึงร้อยละ 50 เกอจัปมานิซมักจะปรุงแต่งเพิ่มเติมด้วยเครื่องเทศ เช่น โป๊ยกั้ก อบเชย พริกไทย ลูกผักชี และกานพลู เป็นต้น

 การใช้ 
เกอจัปมานิซเป็นเครื่องปรุงสำคัญในอาหารอินโดนีเซีย โดยจะให้รสชาติหวานอ่อนและอูมามิในอาหารหลายชนิดเช่น นาซีโกเร็ง มีโกเร็ง เกวอตีเยาโกเร็ง อายัมเกอจัป บาบีเกอจัป เซอมูร์ และเกอโตปรัก เป็นต้น นอกจากนี้ยังนิยมใช้หมักเนื้อเพื่อใช้ย่าง เช่นสะเต๊ะ อายัมบาการ์ และอีกันบาการ์ เป็นต้น เกอจัปมานิซยังใช้เป็นเครื่องจิ้มโดยผสมกับหอมแดงและพริกขี้หนูสับเป็นเครื่องเคียงตาฮูโกเร็ง นอกจากนี้ในช่วงทศวรรษ 1990 และ 2000 ชาวอินโดนีเซียโดยเฉพาะเด็กนิยมรับประทานข้าวสวยกับไข่ดาวเหยาะเกอจัปมานิซ
# Sirindhornia bifida
Sirindhornia bifida เป็นผีเสื้อกลางคืนชนิดหนึ่งในวงศ์ Tortricidae พบได้ในประเทศไทย โดยมีความยาวของปีกหน้าที่ประมาณ 3.8 มิลลิเมตร & , 2014 Sirindhornia Pinkaew and Muadsub (Lepidoptera: Tortricidae), a new enarmoniine genus from Thailand. Zootaxa, 3869(1): 53-63.
# Sirindhornia pulchella
Sirindhornia pulchella เป็นผีเสื้อกลางคืนชนิดหนึ่งในวงศ์ Tortricidae พบได้ในป่าดิบชื้นที่ประเทศไทย

เพศผู้มีปีกหน้ายาว 4.8–5 มิลลิเมตร ส่วนเพศเมียยาว 4.5 มิลลิเมตร

ศัพทมูลวิทยา
ชื่อของแมลงชนิดนี้สื่อถึงลวดลายและสีของปีก และมีที่มาจากภาษาละติน pulchella (หมายถึง สวยงาม) & , 2014 Sirindhornia Pinkaew and Muadsub (Lepidoptera: Tortricidae), a new enarmoniine genus from Thailand. Zootaxa, 3869(1): 53-63.
# Sirindhornia chaipattana
Sirindhornia chaipattana เป็นผีเสื้อกลางคืนชนิดหนึ่งในวงศ์ Tortricidae พบได้ในป่ารุ่นสองของประเทศไทย

ความยาวปีกหน้าของเพศผู้อยู่ที่ประมาณ 5.2 มิลลิเมตร และเพศเมียอยู่ที่ 4.9–5.3 มิลลิเมตร & , 2014 Sirindhornia Pinkaew and Muadsub (Lepidoptera: Tortricidae), a new enarmoniine genus from Thailand. Zootaxa, 3869(1): 53-63.
# Sirindhornia curvicosta
Sirindhornia curvicosta เป็นผีเสื้อกลางคืนชนิดหนึ่งในวงศ์ Tortricidae พบได้ในป่ารุ่นสองของประเทศไทย ความยาวของปีกหน้าอยู่ที่ประมาณ 5.2 มิลลิเมตร

ศัพทมูลวิทยา
ชื่อของสายพันธุ์นี้อ้างอิงถึงส่วนโค้งของปีกคู่หน้าที่อยู่ก่อนหน้าส่วนยอด & , 2014 Sirindhornia Pinkaew and Muadsub (Lepidoptera: Tortricidae), a new enarmoniine genus from Thailand. Zootaxa, 3869(1): 53-63.

อ้างองิ

Category:Enarmoniini
Category:ผีเสื้อกลางคืนในเอเชีย
# โอยากิ
โอยากิ  เป็นอาหารที่ทำโดยการผสม แป้งสาลี แป้งโซบะ ฯลฯ กับน้ำ นวด รีดเป็นแผ่นบาง ๆ ห่อด้วย ไส้ ที่อาจทำจาก ถั่วแดงกวน ผัก ฯลฯ『長野県風土記』「信州の味」 รูปร่างเป็นทรงกลม และเส้นผ่านศูนย์กลางโดยทั่วไปประมาณ 8 ถึง 10 ซม. เป็นที่รู้จักในฐานะอาหารท้องถิ่นของจังหวัดนางาโนะ

โอยากิ ยังมีชื่อเรียกอื่นว่า ยากิโมจิ (焼き餅), อัมบิง (あんびん), จานาโกะ (ちゃなこ), ฮาริโกชิ (はりこし) ทางจังหวัดนางาโนะได้เลือกให้โอยากิเป็นทรัพย์สินทางวัฒนธรรมพื้นบ้านที่จับต้องไม่ได้ของจังหวัดนางาโนะ ภายใต้ชื่อ ยากิโมจิ (焼き餅)
# ชัมโปราโด
ชัมโปราโด  หรือ ชัมปูราโด Almario, Virgilio, et al. 2010. UP Diksiyonaryong Filipino, 2nd ed. Anvil: Pasig. (จาก) เป็นข้าวต้มช็อกโกแลตซึ่งเป็นของหวานของฟิลิปปินส์

 ส่วนผสม 
ตามธรรมเนียมแล้วจะทำจากการต้มข้าวเหนียวกับ ตับลียา ซึ่งเป็นก้อนโกโก้ที่ได้จากการบดอัดเมล็ดโกโก้ที่คั่วแล้ว จะรับประทานตอนร้อนหรือเย็นก็ได้ โดยทั่วไปแล้วจะรับประทานเป็นอาหารเช้าหรืออาหารว่างมื้อบ่าย โดยราดนมหรือกะทิลงไปหรือเติมน้ำตาลตามชอบ บางครั้งอาจจะรับประทานคู่กับดาอิง หรือ ตูโย (ปลาเค็มแห้ง)

ตีนุกฮง (tinughong) เป็น ชัมโปราโด อีกรูปแบบหนึ่งที่นิยมรับประทานในแถบพื้นที่ที่ใช้ภาษากลุ่มวิซายัน ซึ่งจะต้มข้าวเหนียวกับน้ำตาลแทน ตับลียา บางครั้งอาจจะเติมนมหรือกาแฟลงไปด้วย นอกจากนี้ยังมี ชัมโปราโด รูปแบบใหม่ที่เรียกว่า อูเบชัมโปราโด ซึ่งใช้มันเสาเป็นส่วนประกอบทำให้มีสีม่วง

 ประวัติ 
ประวัติของอาหารชนิดนี้สามารถสืบย้อนไปได้ถึงสมัยที่ฟิลิปปินส์เป็นอาณานิคมของสเปน ในสมัยที่ฟิลิปปินส์กับเม็กซิโกค้าขายระหว่างกันนั้น พ่อค้าชาวเม็กซิกันได้นำวิธีการปรุง ชัมปูร์ราโด ซึ่งเป็นเครื่องดื่มที่ทำจากโกโก้และ มาซา หรือแป้งข้าวโพดที่เตรียมด้วยน้ำด่างเข้ามาเผยแพร่ในฟิลิปปินส์ ในขณะเดียวกันก็นำวิธีการเตรียม ตูบา หรือน้ำตาลเมาแบบฟิลิปปินส์กลับไปเผยแพร่ที่เม็กซิโกด้วย หลังจากนั้นชาวฟิลิปปินส์ก็ได้ดัดแปลงวิธีการเตรียมโดยใช้ข้าวเหนียวต้มแทน มาซา
# Sirindhornia (ผีเสื้อกลางคืน)
Sirindhornia เป็นสกุลของผีเสื้อกลางคืนที่อยู่ในวงศ์ย่อย Olethreutinae ในวงศ์ Tortricidae

ชนิด
Sirindhornia bifida Pinkaew & Muadsub, 2014
Sirindhornia chaipattana Pinkaew & Muadsub, 2014
Sirindhornia curvicosta Pinkaew & Muadsub, 2014
Sirindhornia pulchella Pinkaew & Muadsub, 2014
# Sirindhornia (พืช)
Sirindhornia เป็นสกุลของพืชดอกในวงศ์ Orchidaceae ที่พบได้ในประเทศจีนและอินโดจีน ประกอบด้วยพืช 3 ชนิดKew World Checklist of Selected Plant FamiliesGovaerts, R. (2004). World Checklist of Monocotyledons Database in ACCESS: 1-54382. The Board of Trustees of the Royal Botanic Gardens, Kew.Flora of China v 25 p 94, 毛轴小红门兰 mao zhou xiao hong men lan, Ponerorchis monophylla (Collett & Hemsley) Soó, Acta Bot. Acad. Sci. Hung. 12: 353. 1966Sittisujjatham, S. (2006). Wild Orchid of Thailand 1: 1-495. Amarin.Pedersen, H.Æ., Kurzwell, H., Suddee, S. & Cribb, P.J. (2011). Flora of Thailand 12(1): 1-302. The Forest Herbarium, National Park, Wildlife and Plant Conservation Department, Bangkok.

Sirindhornia mirabilis H.A.Pedersen & Suksathan - ประเทศไทย
Sirindhornia monophylla (Collett & Hemsl.) H.A.Pedersen & Suksathan - มณฑลยูนนาน (ประเทศจีน), ประเทศไทย, ประเทศพม่า
Sirindhornia pulchella H.A.Pedersen & Indham. - ประเทศไทย
# มิมิ
มิมิ  เป็นอาหารท้องถิ่นชนิดหนึ่งของจังหวัดยามานาชิ ทำโดยการนวดแป้งสาลีเป็นชิ้นขนาดพอดีคำแล้วเคี่ยวกับผักที่มีรสชาติของมิโซะ ใช้ได้แก่ โกโบ เผือก ฟักทอง แคร์รอต และ หัวไชเท้า ที่มาของชื่อ "มิมิ" นั้นยังไม่เป็นที่แน่ชัด บ้างก็ว่าเพราะรูปร่างซึ่งคล้ายกับรูปร่างของ เครื่องมือฝัด ซึ่งในภาษาญี่ปุ่นเรียกว่า "มิ" (箕) หรือบ้างก็ว่าอาจมาจากคำว่า "มิมิ" (耳) ซึ่งแปลว่า หู เพราะมีรูปร่างคล้ายหู

มิมิเป็นส่วนประกอบหนึ่งที่ใช้ในโฮโตซึ่งเป็นอาหารท้องถิ่นขึ้นชื่อของจังหวัดยามานาชิ รับประทานในช่วงเทศกาลปีใหม่และงานเฉลิมฉลอง ในช่วงไม่นานมานี้ได้รับความสนใจในฐานะตัวช่วยส่งเสริมการท่องเที่ยวของเมือง
# สโกลาร์พีเดีย
สโกลาร์พีเดีย  เป็นสารานุกรมออนไลน์ฐานวิกิภาษาอังกฤษที่มีคุณสมบัติทั่วไปเกี่ยวข้องกับวารสารวิชาการออนไลน์ที่มีการเข้าถึงแบบเปิด ซึ่งมุ่งหวังที่จะมีเนื้อหาในด้านวิทยาศาสตร์และการแพทย์ที่มีคุณภาพ

บทความสโกลาร์พีเดียเขียนขึ้นโดยผู้เขียนที่เป็นผู้เชี่ยวชาญรับเชิญหรือได้รับการอนุมัติ และจำเป็นต้องผ่านการพิชญพิจารณ์ สโกลาร์พีเดียแสดงรายชื่อจริงและสังกัดของผู้เขียน ผู้ดูแล และบรรณาธิการทั้งหมดที่เกี่ยวข้องกับบทความ: อย่างไรก็ตาม กระบวนการตรวจสอบโดยผู้เชี่ยวชาญ (ซึ่งสามารถแนะนำการเปลี่ยนแปลงหรือเพิ่มเติมข้อมูล และต้องได้รับการตอบสนองก่อนที่บทความจะปรากฏ) จะไม่เปิดเผยชื่อ บทความของ สโกลาร์พีเดีย จะถูกเก็บไว้ในคลังข้อมูลออนไลน์ และสามารถอ้างอิงได้เหมือนกับบทความวารสารทั่วไป (สโกลาร์พีเดีย มีหมายเลข ISSN ที่) ระบบอ้างอิงของสโกลาร์พีเดียรองรับการแก้ไขหมายเลขด้วย

โครงการนี้สร้างขึ้นในเดือนกุมภาพันธ์ ค.ศ. 2006 โดย Eugene M. Izhikevich ขณะเป็นผู้วิจัยในสถาบันประสาทวิทยาศาสตร์ แซนดีเอโก รัฐแคลิฟอร์เนีย Izhikevich ยังดำรงคำแหน่งหัวหน้าบรรณาธิการของสารานุกรมด้วย

ขอบเขต
เนื้อหาสโกลาร์พีเดียแบ่งกลุ่มออกเป็น"กลุ่มสารานุกรม"ต่างหาก  มีอยู่ 7 กลุ่มนี้ที่ได้รับการอธิบายว่าเป็น "พื้นที่สำคัญ": 

 ฟิสิกส์ดาราศาสตร์
 กลศาสตร์ท้องฟ้า
 ประสาทวิทยาเชิงคำนวณ
 ความฉลาดเชิงคำนวณ
 ระบบไดนามิก
 ฟิสิกส์
 การสัมผัส

สารานุกรมอื่นๆ มีหลากหลายสาขา เช่น ศาสตร์แห่งการละเล่น และแม่แบบสำหรับโรคทางประสาท 

 สโกลาร์พีเดีย มีบทความจำนวน 1,804 หน้า และผู้ใช้ลงทะเบียน 18,149 ราย ต่อมาเมื่อเดือน มีบทความที่ผ่านการพิชญพิจารณ์ 1,812 บทความ

 การระดมทุน 
ค่าใช้จ่ายในการบำรุงรักษาและเซิร์ฟเวอร์ในปัจจุบันของสโกลาร์พีเดียได้รับการสนับสนุนโดย Brain Corporation บริษัทวิทยาการหุ่นยนต์ที่ Izhikevich เป็นผู้ร่วมก่อตั้งและ CEO

 การประพันธ์ 

 ลิขสิทธิ์ 

 ซอฟต์แวร์ 
สโกลาร์วิกิใช้วิกิเอนจินเดียวกันกับวิกิพีเดีย, มีเดียวิกิ โดยปรับปรุงให้รองรับการโหวตแก้ไข การพัฒนาซอฟต์แวร์ทำโดยเอกชน

ดูเพิ่ม
นูพีเดีย – มีการออกแบบคล้ายกับ สโกลาร์พีเดีย
ซิติเซนเดียม
รายการสารานุกรมออนไลน์
# ตำบลหัวเขา (อำเภอเดิมบางนางบวช)
หัวเขา เป็นตำบลในอำเภอเดิมบางนางบวช จังหวัดสุพรรณบุรี

 ที่ตั้งและอาณาเขต 
ตำบลหัวเขา มีอาณาเขตติดต่อกับเขตการปกครองข้างเคียงดังต่อไปนี้ วันที่ 31 มีนาคม พ.ศ. 2542

 ทิศเหนือ ติดต่อกับตำบลบ้านเชี่ยน (อำเภอหันคา จังหวัดชัยนาท)
 ทิศตะวันออก ติดต่อกับตำบลเดิมบาง และตำบลเขาพระ
 ทิศใต้ ติดต่อกับตำบลกระเสียว และตำบลหนองสะเดา (อำเภอสามชุก)
 ทิศตะวันตก ติดต่อกับตำบลหัวนา และตำบลวังศรีราช 

 ประวัติ 
หัวเขา เป็นตำบลเก่าแก่ของอำเภอนางบวช โดยประชาชนดั้งเดิมของบ้านหัวเขาอพยพมาจากบ้านดอนกระเบื้อง เมือง 3 ชั้น (ปัจจุบันคือ ตำบลบ่อกรุ) เดินทางมาเรื่อยจนมาถึงพื้นที่ตำบลหัวเขาซึ่งมีลักษณะพื้นที่ที่เหมาะสมแก่การตั้งถิ่นฐานอาศัยมีภูเขาล้อมรอบและมีแม่น้ำไหลผ่าน เดิมทีเรียกว่า "บ้านหุบเขา" เพราะลักษณะภูมิประเทศมีภูเขาล้อมรอบ ปัจจุบันใช้ชื่อว่า หัวเขาประวัติตำบลหัวเขา อำเภอเดิมบางนางบวช จังหวัดสุพรรณบุรี - องค์การบริหารส่วนตำบลหัวเขา สืบค้นเมื่อวันที่ 11 พฤศจิกายน พ.ศ. 2567 เมื่อมองเนินเขาบริเวณที่ตั้งของชุมชนมาจากที่อื่นจะเห็นภูเขาชัดเจน

พ.ศ. 2454 กระทรวงมหาดไทยประกาศแยกพื้นที่ตำบลหัวเขา ของอำเภอนางบวช ไปเป็นส่วนหนึ่งของอำเภอที่จัดตั้งขึ้นใหม่ คือ "อำเภอเดิมบาง" วันที่ 21 พฤษภาคม พ.ศ. 2454 ขึ้นกับเมืองสุพรรณบุรี จนถึงปัจจุบัน

 การปกครองส่วนภูมิภาค 

 การปกครองส่วนภูมิภาค 
ตำบลหัวเขาแบ่งพื้นที่การปกครองออกเป็น 12 หมู่บ้าน ได้แก่

 หมู่ที่ 1 บ้านเขาคีรี
 หมู่ที่ 2 บ้านหัวเขา
 หมู่ที่ 3 บ้านกระเสียว
 หมู่ที่ 4 บ้านวัดไทร
 หมู่ที่ 5 บ้านน้ำพุ
 หมู่ที่ 6 บ้านหัวเขา
 หมู่ที่ 7 บ้านฉวาก
 หมู่ที่ 8 บ้านปากดง
 หมู่ที่ 9 บ้านเขาเขียว
 หมู่ที่ 10 บ้านหัวเขา
 หมู่ที่ 11 บ้านหนองกระด่าน
 หมู่ที่ 12 บ้านตรอกตาโพธิ์

 การปกครองส่วนท้องถิ่น 
ตำบลหัวเขาเดิมมีฐานะเป็นสภาตำบลหัวเขา ในปี พ.ศ. 2517 วันที่ 22 พฤษภาคม พ.ศ. 2517 ต่อมาปี พ.ศ. 2538 สภาตำบลหัวเขามี 12 หมู่บ้าน พื้นที่ 50.92 ตารางกิโลเมตร ประชากร 6,642 คน และ 1,611 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2538 (เขตตำบลหัวเขา อำเภอเดิมบางนางบวช จังหวัดสุพรรณบุรี) สืบค้นเมื่อวันที่ 15 มีนาคม พ.ศ. 2567 ปี พ.ศ. 2539 กระทรวงมหาดไทยจึงพิจารณาให้สภาตำบลหัวเขาอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลหัวเขา วันที่ 30 มกราคม พ.ศ. 2539
# ไชนิงนิกกี
ไชนิงนิกกี (จีน: 闪耀暖暖 พินอิน: Shănyào nuăn nuăn อังกฤษ: Shining Nikki)เป็นเกมมือถือที่พัฒนาโดย Papergames เป็นภาคต่อของ Love Nikki ออกจำหน่ายในประเทศจีนเมื่อวันที่ 6 สิงหาคม 2019 ญี่ปุ่นจำหน่ายในวันที่ 18 มีนาคม 2021 ทั่วโลกจำหน่ายในวันที่ 5 กรกฎาคม 2021 และเวียดนามจำหน่ายในวันที่ 24 ตุลาคม 2023 นอกจากนี้ยังออกจำหน่ายในเกาหลีเมื่อวันที่ 29 ตุลาคม 2020 แต่ยุติจำหน่ายเกมลงในวันที่ 6 ธันวาคม 2020 เนื่องจากเกิดข้อวิพากษ์วิจารณ์

การเล่นเกม
Shining Nikki เป็นเกมแต่งตัวที่เล่นผ่านสไตล์ ในโหมดต่อสู้จะมีคุณสมบัติ 5 อย่าง ได้แก่ สไตล์หวาน สดชื่น สง่างาม เซ็กซี่ และเท่ ผู้เล่นต้องเลือกเสื้อผ้าที่มีค่าคุณสมบัติคะแนนสูงสุดเพื่อเพิ่มพลังสไตล์เพื่อเอาชนะคู่ต่อสู้ในด่านต่างๆ หลังจากเลือกแล้ว ผู้เล่นจะต้องเลือกภาพสะท้อนของนักออกแบบ ซึ่งเป็นภาพงานศิลป์ของนักออกแบบฉากต่างๆ โดยแต่ละคนจะมีทักษะที่แตกต่างกัน หลังจากเลือกภาพสะท้อนของนักออกดงรูปแบบการเล่นของชุดของนิกกี้(ตัวละครในเกม) ชุดของนิกกี้ โดยผู้เล่นต้องกดปุ่มบนชิ้นส่วนชุดที่ผู้เล่นเลือกไว้ หากผู้เล่นคลิกปุ่มไม่ทันเวลา ผู้เล่นจะไม่สามารถคลิกปุ่มซ้ำได้ในทันที

การพัฒนา
Liu Cong Vasiliy ผู้อำนวยการฝ่ายศิลป์ของ Papergames มองว่าวัสดุที่ใช้ทำเสื้อผ้าเป็นองค์ประกอบที่สำคัญที่สุดของเกม หลังจากศึกษาเนื้อพวกเขาเลยใช้โปรแกรม Adobe Substance Designer เพื่อสร้างพื้นผิวเนื้อผ้าขึ้นมาใหม่ในรูปแบบดิจิทัล ซึ่งถือเป็นกระบวนการที่พวกเขาเห็นว่าคุ้มค่าเมื่อพิจารณาจากผลลัพธ์ที่ได้ พวกเขามองว่าการสร้างแบบจำลองงานปักสไตล์จีนเป็นสิ่งที่ยากที่สุดเนื่องจากความวิจิตรประณีตของงานนั้นๆขึ้นมา

แผนกต้อนรับ
Shining Nikki มีการดาวน์โหลดไปแล้ว 100 ล้านครั้งทั่วโลก

ข้อวิพากษ์วิจารณ์
หลังจากเปิดตัวเซิร์ฟเวอร์เกมในเกาหลีใต้ Papergames ได้เพิ่มไอเท็มเสื้อผ้าที่อิงจากชุดฮันบกเข้าไปในเกม ส่งผลให้ผู้เล่นชาวจีนร้องเรียนว่าชุดฮันบกนั้นมีต้นกำเนิดจากจีน Papergames ได้ออกแถลงการณ์เห็นด้วยกับคำกล่าวอ้างดังกล่าว ส่งผลให้ผู้เล่นชาวเกาหลีไม่พอใจมากขึ้น และนำไปสู่การปิดเซิร์ฟเวอร์ในเกาหลีเมื่อวันที่ 6 พฤศจิกายน 2020 นักการเมืองเกาหลีใต้ อี ซัง ฮอน วิพากษ์วิจารณ์การกระทำของ Papergames ในการตอบสนองต่อการถอนตัวออกจากเกาหลีใต้ โดยระบุว่าพวกเขา "แสดงพฤติกรรมที่ไร้ยางอายด้วยการวิพากษ์วิจารณ์ผู้ใช้ชาวเกาหลีและยุติการให้บริการในเกาหลี" นอกจากนี้ อี ซัง ฮอน ยังอ้างอีกว่าการที่ Papergames ไม่ได้รับค่าตอบแทนทางการเงินหลังจากการถอนตัวนั้นละเมิดกฎหมายการค้าที่เป็นธรรมของเกาหลี

ภาคต่อ
มีการประกาศภาคต่อของเกม Infinity Nikki แล้ว
# ยางยืดออกกำลังกาย
ยางยืดออกกำลังกาย  เป็นยางยืดที่ใช้สำหรับฝึกความแข็งแรง
ซึ่งใช้กันอย่างแพร่หลายสำหรับกายภาพบำบัด โดยเฉพาะผู้ที่กำลังฟื้นตัวจากการบาดเจ็บของกล้ามเนื้อ รวมถึงผู้ป่วยฟื้นฟูหัวใจ โดยช่วยให้ฟื้นฟูความแข็งแรงอย่างค่อยเป็นค่อยไป

 ประวัติ 
ยางยืดมีต้นกำเนิดในช่วงต้นศตวรรษที่ 20 เดิมทำมาจากท่อยางที่ใช้ทางการแพทย์ โดยใช้ออกกำลังกายเพื่อฟื้นฟูกล้ามเนื้อ ปัจจุบันมีการนำยางยืดมาใช้อย่างแพร่หลายโดยเป็นส่วนหนึ่งของการออกกำลังกายทั่วๆ ไปและการฝึกความแข็งแรง ยางยืดมีข้อดีคือใช้งานได้อย่างยืดหยุ่นและมีน้ำหนักเบา จึงเป็นที่นิยม

โดยทั่วไป ยางยืดจะมีรหัสสีเพื่อแสดงระดับความต้านทานที่ต่างกัน ซึ่งผู้ใช้ต้องเลือกระดับที่เหมาะสมกับตน รหัสสีอาจแตกต่างกันไปสำหรับแต่ละยี่ห้อ

อนึ่ง ยังมียางยืดแบบเป็นวง แบบเป็นท่อยางทั้งที่มีที่จับและไม่มี บางแบบยังสามารถติดกับที่จับได้

ยางยืดนั้นใช้งานง่าย มีน้ำหนักเบา พกพาได้ง่ายเมื่อเดินทาง ด้วยเหตุนี้จึงนำมาใช้ฝึกความแข็งแรงได้เป็นประจำและต่อเนื่อง

แม้การออกกำลังกายด้วยยางยืดจะมีหลายรูปแบบ แต่ปัจจัยหลักในการเพิ่มระดับการออกกำลังกายคือแรงดึงของยางและจำนวนครั้งที่ทำซ้ำKennett, John Edward (2006) The Resistance Band Workout, Paragon Inc.,
ในปี2014 นักวิจัยพบว่าเบนช์เพรส  และการวิดพื้นโดยใช้ยางยืด ด้วยแรงดันเท่ากัน ก็จะทำให้แข็งแรงได้เท่ากัน

 ชนิด 
ตัวอย่างชนิดของยางยืดที่พบ คือ
	ชนิด
	รายละเอียด
	ใช้สำหรับ	Therapy band
	ยางยืด ไม่มีที่จับ
	การฟื้นฟูสภาพร่างกาย	Compact resistance band
	มีที่จับพลาสติกอยู่ที่ปลายของยางยืด
	ร่างกายทั้งส่วนบนส่วนล่าง	Flat loop band
	ยางยืดแบน ทำเป็นวงเหมือนหนังยาง
	ร่างกายส่วนล่าง	Figure-8 band
	ยางยืดสั้น ทำเป็นตัวเลข 8 มีที่จับสองข้าง
	ร่างกายส่วนบน	Ring resistance band
	ยางยืดที่ทำเป็นวง มีที่จับนิ่มสองด้าน
	ร่างกายส่วนล่าง	Lateral resistance band
	สายรัดข้อเท้าติดด้วยตีนตุ๊กแก สองข้างเชื่อมกันด้วยยางยืด
	ร่างกายส่วนล่าง

 เชิงอรรถและอ้างอิง
# ฤดูร้อนผลิรักของเราสอง
เป็นซีรีส์มังงะญี่ปุ่นแนวยูริ เขียนและวาดภาพโดย คียัง เริ่มตีพิมพ์ในนิตยสาร คอมมิคยูริฮิเมะ ของสำนักพิมพ์อิจิจินชะ ตั้งแต่เดือนสิงหาคม พ.ศ. 2564 ถึงเดือนกรกฎาคม พ.ศ. 2566 มังงะมีลิขสิทธิ์ในประเทศไทยโดยสำนักพิมพ์ฟีนิกซ์

เรื่องย่อ
ซีรีส์เรื่องนี้เล่าเรื่องของฮารุและฮีจัง ที่เบื่อหน่ายกับความคิดที่จะไปเรียนมหาวิทยาลัยหรือเริ่มหางาน จนทั้งคู่ตัดสินใจทิ้งเรซูเม่และย้ายไปอยู่เกาะห่างไกลด้วยกัน อย่างไรก็ตาม พวกเขาได้เรียนรู้ว่าแม้จะใช้ชีวิตบนเกาะก็ยังคงมีความยุ่งยากที่ต้องเผชิญ

การตีพิมพ์
เขียนและวาดภาพโดย คียัง ฤดูร้อนผลิรักของเราสอง เริ่มตีพิมพ์ในญี่ปุ่นในนิตยสารคอมมิคยูริฮิเมะ ของสำนักพิมพ์อิจิจินชะตั้งแต่วันที่ 18 สิงหาคม พ.ศ. 2564 ถึงวันที่ 18 กรกฎาคม พ.ศ. 2566 โดยได้มีการรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 3 เล่ม

มังงะมีลิขสิทธิ์ในประเทศไทยโดยสำนักพิมพ์ฟีนิกซ์ โดยประกาศลิขสิทธิ์เมื่อวันที่ 21 กันยายน พ.ศ. 2566

ในภาษาอังกฤษมังงะมีลิขสิทธิ์โดยสำนักพิมพ์ Seven Seas Entertainment วางจำหน่ายในอเมริกาเหนือ

การตอบรับ
Erica Friedman จาก Yuricon ได้แสดงความคิดเห็นในบทวิจารณ์เล่มที่ 1 ว่าซีรีส์นี้เป็น "หนึ่งในหนังสือที่ฉันชอบที่สุดในนิตยสาร คอมมิคยูริฮิเมะ ในตอนนี้" เธอสังเกตว่างานศิลปะนั้น "ดีและไม่ดี" และแฟนเซอร์วิซที่ตึงเครียดอย่างต่อเนื่องอาจส่งผลต่อความคิดเห็นของผู้อ่านเกี่ยวกับซีรีส์เรื่องนี้ได้"
# อะซิพอด
อะซิพอด  เป็นชุดระบบขับเคลื่อนเรือแบบอะซิมัท (azimuth thruster) ที่จดทะเบียนเป็นตราสินค้า ประกอบด้วยใบจักรแบบปรับมุมบิดไม่ได้ติดตั้งอยู่ฝัก (pod) ที่สามารถบังคับได้ ภายในฝักดังกล่าวมีมอเตอร์ไฟฟ้าเป็นตัวขับเคลื่อนใบจักร ช่วยให้เรือมีความคล่องตัวมากขึ้น ได้รับการพัฒนาขึ้นในประเทศฟินแลนด์ในช่วงปลายทศวรรษที่ 1980 โดยความร่วมมือระหว่างบริษัทวาร์ทซิลามารีน (Wärtsilä Marine), บริษัทสตรอมเบิร์ก (Strömberg) และคณะกรรมการเดินเรือแห่งชาติฟินแลนด์

แม้อะซิพอดจะเป็นตราสินค้าที่จดทะเบียนแล้ว แต่บางครั้งก็ถูกนำมาใช้เป็นเครื่องหมายการค้าทั่วไปสำหรับระบบขับเคลื่อนแบบฝักที่ผลิตโดยบริษัทอื่น
# โกเฮโมจิ
โกเฮโมจิ  เป็นโมจิชนิดหนึ่งที่ทำในภูมิภาคชูบุในตอนกลางของประเทศญี่ปุ่น โดยเฉพาะในจังหวัดนางาโนะ จังหวัดกิฟุ และจังหวัดไอจิ โกเฮโมจิมีความแตกต่างจากโมจิโดยทั่วไปตรงที่มีการทาด้วยซอสเปรี้ยวหวาน ซึ่งมักทำจากน้ำตาล ซอสถั่วเหลือง และมิริง จากนั้นน้ำโมจิมาเสียบไม้เสียบและย่าง โกเฮโมจิมักทำเป็น 2 รูปร่าง ได้แก่ โมจิแบบวาราจิที่รูปร่างคล้ายรองเท้าแตะสานแบบดั้งเดิม และโมจิแบบกลมที่เสียบด้วยไม้เสียบ โกเฮโมจิมักจะย่างให้สุกเพียงครึ่งเดียวเพื่อคงเมล็ดข้าวบางส่วนไว้ ข้าวมักเป็นข้าวเมล็ดสั้น ทำให้โกเฮโมจิมีเนื้อสัมผัสที่แน่นกว่าโมจิทั่วไป
# ตำบลบุญเรือง
บุญเรือง เป็นตำบลในอำเภอเชียงของ จังหวัดเชียงราย โดยมีองค์กรปกครองส่วนท้องถิ่นเดิมเป็นสุขาภิบาลบุญเรือง ปัจจุบันมีฐานะเป็นเทศบาลตำบลบุญเรือง

 ที่ตั้งและอาณาเขต 
ตำบลบุญเรือง มีอาณาเขตติดต่อกับเขตการปกครองข้างเคียงดังต่อไปนี้ วันที่ 2 ธันวาคม พ.ศ. 2541

 ทิศเหนือ ติดต่อกับตำบลครึ่ง
 ทิศตะวันออก ติดต่อตำบลปอ (อำเภอเวียงแก่น)
 ทิศใต้ ติดต่อกับตำบลยางฮอม (อำเภอขุนตาล)
 ทิศตะวันตก ติดต่อกับตำบลห้วยซ้อ

 ประวัติ 
บุญเรือง เดิมมีพื้นที่แบ่งเป็น 2 ตำบล คือ ตำบลบุญเรือง และตำบลต้นปล้อง ปี พ.ศ. 2480 พระพนมนครานุรักษ์ ผู้ว่าราชการจังหวัดเชียงราย พิจารณารวมพื้นที่ตำบลที่มีขนาดเล็กเพื่อความสะดวกในการปกครอง จึงยุบพื้นที่ตำบลต้นปล้อง เข้ากับตำบลบุญเรือง วันที่ 23 มกราคม พ.ศ. 2481 และ พ.ศ. 2490 นายชลอ จารุจินดา ผู้ว่าราชการจังหวัดเชียงราย ได้ประกาศแยกพื้นที่ด้านทิศเหนือ 6 หมู่บ้าน ได้แก่ หมู่ 6 บ้านส้าน, หมู่ 7 บ้านครึ่งเหนือ, หมู่ 8 บ้านครึ่งใต้, หมู่ 9 บ้านหลวง, หมู่ 11 บ้านศรีลานนา และหมู่ 12 บ้านตอง ของตำบลบุญเรือง ออกไปตั้งเป็นตำบลครึ่ง

ปี พ.ศ. 2516 ตำบลบุญเรืองได้รับการจัดตั้งเป็น สภาตำบลบุญเรือง วันที่ 24 สิงหาคม พ.ศ. 2516 ก่อนที่ในปี พ.ศ. 2535 นายคำรณ บุญเชิด ผู้ว่าราชการจังหวัดเชียงราย พิจารณาพื้นที่ตำบลบุญเรืองเป็นที่ชุมนุมชนค่อนข้างหนาแน่น มีตลาด ตึกพาณิชย์ สถานีอนามัย สถานีตำรวจ จึงแยกพื้นที่บางส่วนของหมู่ 1 บ้านบุญเรืองเหนือ, หมู่ 2 บ้านบุญเรืองใต้, หมู่ 3 บ้านซาววา, หมู่ 4 บ้านหก, หมู่ 5 บ้านต้นปล้อง, หมู่ 6 บ้านแดนเมือง และหมู่ 7 บ้านป่าเคาะ ของสภาตำบลบุญเรือง จัดตั้งขึ้นเป็น สุขาภิบาลบุญเรือง วันที่ 9 เมษายน พ.ศ. 2536 และปี พ.ศ. 2542 สุขาภิบาลบุญเรืองได้รับการจัดตั้งขึ้นเป็นเทศบาลตำบล วันที่ 24 กุมภาพันธ์ พ.ศ. 2542 และได้รับการปรับขนาดจากเทศบาลขนาดเล็กเป็นเทศบาลขนาดกลาง เมื่อวันที่ 1 ตุลาคม พ.ศ. 2544

ปี พ.ศ. 2545 เขตสภาตำบลบุญเรืองมีพื้นที่ 6 หมู่บ้าน ประชากร 1,099 คน และมี 332 ครัวเรือนประชากรรายตำบลในประเทศไทย ณ วันที่ 31 ธันวาคม พ.ศ. 2545 (เขตตำบลบุญเรือง (เฉพาะนอกเขตเทศบาลตำบลบุญเรือง) อำเภอเชียงของ จังหวัดสุเชียงราย) สืบค้นเมื่อวันที่ 15 มีนาคม พ.ศ. 2567 บางส่วนอยู่ในเขตเทศบาลตำบลบุญเรือง โดยส่วนที่อยู่นอกเขตเทศบาลมีสภาพไม่เข้าองค์ประกอบความเป็นหมู่บ้าน จึงพิจารณาให้รวมสภาตำบลบุญเรืองเข้ากับเทศบาลตำบลบุญเรือง ในปี พ.ศ. 2547 วันที่ 9 กรกฎาคม พ.ศ. 2547 จากเดิมเทศบาลตำบลบุญเรืองมีพื้นที่ 10.35 ตารางกิโลเมตร ประชากร 6,414 คน จึงรับพื้นที่สภาตำบลบุญเรืองเข้ามาทั้งหมด 66.69 ตารางกิโลเมตร และรับประชากรมา 965 คน

 การปกครองส่วนภูมิภาค 

 การปกครองส่วนภูมิภาค 
ตำบลบุญเรืองแบ่งพื้นที่การปกครองออกเป็น 10 หมู่บ้าน ได้แก่
 หมู่ที่ 1 บ้านบุญเรืองเหนือ
 หมู่ที่ 2 บ้านบุญเรืองใต้
 หมู่ที่ 3 บ้านซาววา
 หมู่ที่ 4 บ้านหก
 หมู่ที่ 5 บ้านต้นปล้อง
 หมู่ที่ 6 บ้านแดนเมือง
 หมู่ที่ 7 บ้านป่าเคาะ
 หมู่ที่ 8 บ้านต้นปล้องใต้
 หมู่ที่ 9 บ้านบุญเรืองใต้
 หมู่ที่ 10 บ้านภูแกง
# เอ็มเอส ควีนเอลิซาเบธ
thumb|ควีนอลิซาเบธในทาลลินน์ ในปี ค.ศ. 2012

เอ็มเอส ควีนเอลิซาเบธ  เป็นเรือสำราญในชั้นวิสตาที่ให้บริการโดยบริษัทคูนาร์ดไลน์ การออกแบบมีการปรับเปลี่ยนเมื่อเทียบกับเรือในชั้นเดียวกันที่สร้างมาก่อน และมีขนาดใหญ่กว่าเรือควีนวิกตอเรียเล็กน้อย โดยมีขนาด 92,000 ตันกรอส สาเหตุมาจากท้ายเรือที่ตั้งฉากมากขึ้น และห้องโดยสารเพิ่มเติมสำหรับผู้โดยสารที่เดินทางคนเดียว หัวเรือควีนอลิซาเบธและควีนวิกตอเรียต่างได้รับการเสริมความแข็งแรง โดยมีแผ่นตัวเรือหนากว่ามาตรฐานทั่วไปเพื่อให้สามารถรับมือกับสภาพอากาศในมหาสมุทรแอตแลนติกเหนือได้ เรือลำนี้สามารถรองรับผู้โดยสารได้มากถึง 2,092 คน

ชื่อเรือได้รับการประกาศโดยคูนาร์ดเมื่อวันที่ 10 ตุลาคม ค.ศ. 2007 นับตั้งแต่การเกษียณเรือควีนเอลิซาเบธ 2 ในปี ค.ศ. 2008 บริษัทได้ดำเนินกิจการด้วยเรือจำนวน 4 ลำ การตั้งชื่อเรือว่าควีนเอลิซาเบธทำให้เกิดสถานการณ์คล้ายคลึงกับช่วงปี ค.ศ. 1940 ถึง 1948 เมื่อเรือควีนเอลิซาเบธลำดั้งเดิมของคูนาร์ดเริ่มให้บริการในช่วงเวลาเดียวกับเรือหลวงควีนเอลิซาเบธ (HMS Queen Elizabeth) ของราชนาวี
# Estola basiflava
Estola basiflava เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1943 ถือเป็นแมลงที่เป็นที่รู้จักจากเฟรนช์เกียนาและเวเนซุเอลาBioLib.cz - Estola basiflava.  Retrieved on 8 September 2014.
# Estola basimaculata
Estola basimaculata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากบราซิลBioLib.cz - Estola basimaculata.  Retrieved on 8 September 2014.
# Spintharus barackobamai
Spintharus barackobamai เป็นชนิดของแมงมุมขาหวีในวงศ์ Theridiidae ที่พบในประเทศคิวบาhttps://wsc.nmbe.ch/specieslist/3541 NMBE โดยเป็นหนึ่งใน 15 ชนิดใหม่ที่ได้รับการบรรยายใน ค.ศ. 2018 แมงมุมชนิดนี้ตั้งชื่อตามประธานาธิบดี บารัก โอบามา